Danny Elfman

Danielius Robertas „Denis“ Elfmanas (; g. 1953 m. gegužės 29 d. JAV) – JAV muzikantas.

Biografija 
Išgarsėjo kurdamas muziką režisieriaus Timo Burtono filmams bei sukūręs žymiojo animacinio filmo „Simpsonai“ melodiją. Turėjo grupę „Oingo Boingo“, kuri gyvavo nuo 1976 iki 1995 m. Buvo nominuotas trims JAV Kino meno ir mokslo akademijos apdovanojimams, laimėjo Grammy apdovanojimą už filmo „Betmenas“ garso takelį ir Emmy apdovanojimą už „Nusivylusių namų šeimininkių“ melodiją. D. Elfmanas taip pat rašo muziką kompiuteriniams žaidimams.

Oingo Boingo 
1972 m. D. Elfmano brolis Ričardas Elfmanas (Richard Elfman) įkūrė grupę „The Mystic Knights of the Oingo Boingo“. Grupė atliko muziką Ričardo debiutiniame pilnametražiame filme „Forbidden Zone“. Denis Elfman šiam filmui sukūrė savo pirmąjį garso takelį ir atliko Šėtono vaidmenį. Po filmo sukūrimo, grupės pavadinimas buvo pakeistas į „Oingo Boingo“. Jie pradėjo įrašinėti muzikos albumus ir gastroliuoti kaip roko grupė. Nuo 1976 m. D. Elfmanas tapo pagrindiniu vokalistu ir juo buvo iki grupės gyvavimo pabaigos – 1995 m.

Elfmanas ir Timas Burtonas 
1985 m. Timas Burtonas ir Polas Reubensas pakvietė D. Elfmaną įrašyti garso takelį savo pirmajam vaidybiniam filmui „Didysis Mažylio nuotykis“ (Pee-wee Big Adventure). Elfmanas iš pradžių būgštavo dėl savo trūkstamo muzikinio išsilavinimo, bet su instrumentine „Oingo Boingo“ gitaristo ir aranžuotojo Steve Bartek pagalba, jis pasiekė savo tikslą mėgdžiodamas tokių kompozitorių kaip Nino Rota ir Bernard Herrmann nuotaiką.
Elfmanas sukūrė garso takelius visiems Timo Burtono režisuotiems filmams išskyrus „Edas Vudas“ (Ed Wood) ir „Svynis Todas“ (Sweeney Todd). Elfmanas taip pat sukūrė muziką Timo Burtono stop motion filme „Košmaras prieš Kalėdas“ ir įgarsino veikėją Jack Skellington (tik dainas). Vėliau jis įgarsino Bonejangles iš Timo Burtono „Mirusi nuotaka“.

Muzikos įtaka 
Duodamas interviu, D. Elfmanas paminėjo, kad kino muziką pirmą kartą pastebėjo būdamas vienuolikos metų, išgirdęs Bernardo Hermano garso takelį filmui „Diena, kai sustojo Žemė“ ir nuo tada tapo kino muzikos gerbėjas. Nino Rota taip pat padarė didelę įtaką ir buvo pagrindinis įkvėpėjas Elfmano garso takelio kūrime filmui „Didysis Mažylio nuotykis“.

Klausos sutrikimai 
2007 m. paklaustas, ar jis kada nors turėjo kokių nors ketinimų atkurti grupę „Oingo Boingo“, Elfmanas iškarto atmetė mintį, ir pareiškė, kad per pastaruosius kelerius metus su grupe jam pasireiškė žymūs ir negrįžtami klausos sutrikimai dėl nuolat veikiančio roko grupės triukšmo. Jis pridūrė, kad jo klausos sutrikimai yra iš dalies dėl genetinio polinkio į klausos praradimą, ir kad jis niekada negrįš į sceną, nes bijo ne tik dėl savo būklės pablogėjimo, bet taip pat dėl jo grupės draugų.

Diskografija 
 Deep (2014 m.)
 Epic (2013 m.)
 Ozas: didis ir galingas (Oz, The Great and Powerful, 2013 m.)
 Pažadėtoji žemė (Promised Land, 2012 m.)
 Hičkokas (Hitchcock, 2012 m.)
 Optimisto istorija (Silver Linings Playbook, 2012 m.)
 Frankenvynis (Frankenweenie, 2012 m.)
 Vyrai juodais drabužiais 3 (Men in Black 3, 2012 m.)
 Nakties šešėliai (Dark Shadows, 2012 m.)
 Grūdintas plienas (Real Steel, 2011 m.)
 Restless (2011 m.)
 Trys įtemptos dienos (The Next Three Days, 2010 m.)
 Alisa stebuklų šalyje (Alice in Wonderland, 2010 m.)
 Vilkolakis (The Wolfman, 2010 m.)
 Vudstokas (Taking Woodstock, 2009 m.)
 Terminatorius: išsigelbėjimas (Terminator Salvation, 2009 m.)
 Notorious (2009 m.)
 Devintasis (9, 2009 m.)
 Milkas (Milk, 2008 m.)
 Pragaro vaikis: Auksinė armija (Hellboy II: The Golden Army, 2008 m.)
 Ieškomas (Wanted, 2008 m.)
 Standard Operating Procedure (2008 m.)
 Karalystė (The Kingdom, 2007 m.)
 Susipažinkite su Robinsais (Meet the Robinsons, 2007 m.)
 Šarlotės voratinklis (Charlotte’s Web, 2006 m.)
 Načas Libras (Nacho Libre, 2006 m.)
 Vandenyno gelmė (Deep Sea 3D, 2006 m.)
 Mirusi nuotaka (Corpse Bride, 2005 m.)
 Čarlis ir šokolado fabrikas (Charlie and the Chocolate Factory, 2005 m.)
 Žmogus-voras 2 (Spider-Man 2, 2004 m.)
 Mano gyvenimo žuvis (Big Fish, 2003 m.)
 Milžinas Halkas (Hulk, 2003)
 Čikaga (Chicago, 2002 m.)
 Raudonasis drakonas (Red Dragon, 2002 m.)
 Vyrai juodais drabužiais II (Men in Black II, 2002 m.)
 Žmogus-voras (Spider-Man, 2002 m.)
 Beždžionių planeta (Planet of the Apes, 2001 m.)
 Šeimos galva (The Family Man, 2000 m.)
 Dievo dovana (The Gift, 2000 m.)
 Įkaitas (Proof of Life, 2000 m.)
 Raitelis be galvos (Sleepy Hollow, 1999 m.)
 Ten, kur svajonės nuves (Anywhere But Here, 1999 m.)
 Instinktas (Instinct, 1999 m.)
 Civilinis ieškinys (A Civil Action, 1998 m.)
 A Simple Plan (1998 m.)
 Gerasis Vilas Hantingas (Good Will Hunting, 1997 m.)
 Skraiduolis (Flubber, 1997 m.)
 Vyrai juodais drabužiais (Men in Black, 1997 m.)
 Marsas atakuoja! (Mars Attacks!, 1996 m.)
 Kraštutinės priemonės (Extreme Measures, 1996 m.)
 Freeway (1996 m.)
 Baubai (The Frighteners, 1996 m.)
 Neįmanoma misija (Mission: Impossible, 1996 m.)
 To Die For (1995 m.)
 Dead Presidents (1995 m.)
 Doloresa Kleiborn (Dolores Claiborne, 1995 m.)
 Juodasis gražuolis (Black Beauty, 1994 m.)
 Košmaras prieš Kalėdas (The Nightmare Before Christmas, 1993 m.)
 Tamsos kariuomenė (Army of Darkness, 1993 m.)
 Somersbis (Sommersby, 1993 m.)
 Betmeno sugrįžimas (Batman Returns, 1992 m.)
 Article 99 (1992 m.)
 Edvardas Žirkliarankis (Edward Scissorhands, 1990 m.)
 Darkmenas: tamsos žmogus (Darkman, 1990 m.)
 Dikas Treisis (Dick Tracy, 1990 m.)
 Nightbreed (1989 m.)
 Betmenas (Batman, 1989 m.)
 Nauja Kalėdinė pasaka (Scrooged, 1988 m.)
 Papūsk man į uodegą (Hot to Trot, 1988 m.)
 Big Top Pee-wee (1988 m.)
 Bėgimas naktį (Midnight Run, 1988 m.)
 Vabalų sultys (Beetlejuice, 1988 m.)
 Wisdom (1987 m.)
 Vasaros mokykla (Summer School, 1987 m.)
 Back to School (1986 m.)
 Didysis Mažylio nuotykis (Pee-wee’s Big Adventure, 1985 m.)
 Good Morning, Mr. Orwell (1984 m.)
 Forbidden Zone (1982 m.)
 Urgh! A Music War (1981 m.)
 Hot Tomorrows (1977 m.)
 I Never Promised You a Rose Garden (1977 m.)

Nuorodos 

 

JAV muzikai
Kino kompozitoriai
Kompiuterinių žaidimų kompozitoriai